EH Bildu talde parlamentarioari atxikitako foru parlamentari Maiorga Ramírez Errok 10-20-PES-00135 zenbakiko galdera egin du, idatziz erantzutekoa. Honen bidez, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak honako hau jakinarazten dizu:

Nafarroako Estatistika Institutuak (Nastat) Nafarroako Foru Komunitateko demografiari eta etxebizitzari buruzko datuak ditu, zure galderan aipatzen dituzunak. Erantsitako artxibo banatan jaso ditugu.

Hala ere, Nastaten datu horiek ez dute erreferentzia horien eta Europako beste autonomia-erkidego edo herrialde batzuen arteko konparaziorik jasotzen, galderan eskatzen den bezala. Etxebizitzako Zuzendaritza Nagusiak ere ez du aipatutako konparazioa egin.

Nolanahi ere, konparazioak informazioa eman dezake, baina informazio hori lurralde bakoitzeko aldagai endogeno ugarik –ez soilik biztanleriari eta bizitzari buruzko datu absolutuek– baldintzatuta dago, eta, beraz, uste dugu datu horiek modu isolatuan soilik kontuan hartuta konklusioak ateratzeak konklusio okerrak edo kontraesankorrak ekar litzakeela.

Horregatik, Nafarroako Foru Komunitatean etxebizitza-politikak ezartzeko oinarrizko informazioa 2018-2028 Etxebizitza Planaren esparruan egindako lanaren ondorioa da (2019ko maiatzean onartu zen), bai eta plan horren aurretik egindako Nafarroako etxebizitzari buruzko diagnostikoaren edo Gizarte Errealitatearen Behatokiak egindako beste txosten batzuen ondorioa ere.

Hori guztia jakinarazten dizut Nafarroako Parlamentuko Erregelamenduaren 194. artikulua betez..

Iruñean, 2020ko abuztuaren 12an.

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena